94 Scienze 



Est mihi, qualis erat divina in mente priusquam 



Res ortae, sanctae Virginis effigies: 

 Lux circum, snbter, densa inter nubila noctis, 



Terra, draco, et pomi flebilis historia. 

 Nullius artis opus cultu non enitet ullo; 



Stat prò ehure atque auro candida simplicitas. 

 Ast mihi luce magis tabula baec, mage cara medullis, 



Carior ipsa oculis, carior ipsa anima. 

 Ante hanc assuetus parva cum prole supernam 



Pro te multa gemens posco opem precibus, 

 Ut pertaesa sui centum gens ebria culpis 



Corruat ante tuos vieta dolore pedes. 

 Eveniet: tenerum parat hunc tibi Virgo triumphum, 



Dum properant niveam publica vota diem. 

 Tunc ergo, si qua manet miserae spes reliqua vitae, 



Quae modo curarum fluctibus obruitur, 

 Des, princeps, puero hanc veniam, tibi munere sistam 



Nullius artis opus, Virginis effigiem, 

 Quae mihi luce, oculis, anima est quoque carior ipsa, 



Vel siquid cara carius est anima. 



P. BiQLCHINI 



